CELEX: 32021D1384
Language: hr
Date: 2021-08-13 00:00:00
Title: Provedbena odluka Komisije (EU) 2021/1384 оd 13. kolovoza 2021. o zahtjevu za registraciju europske građanske inicijative pod nazivom „Vraćajmo plastiku: građanska inicijativa za uvođenje sustava povratnih naknada za recikliranje plastičnih boca na razini EU-a” (ReturnthePlastics) u skladu s Uredbom (EU) 2019/788 Europskog parlamenta i Vijeća (priopćeno pod brojem dokumenta C(2021)5953) (Vjerodostojan je samo tekst na engleskom jeziku)

24.8.2021   
               
               
                  HR
               
               
                  Službeni list Europske unije
               
               
                  L 300/2
               
            
         PROVEDBENA ODLUKA KOMISIJE (EU) 2021/1384
         оd 13. kolovoza 2021.
         o zahtjevu za registraciju europske građanske inicijative pod nazivom „Vraćajmo plastiku: građanska inicijativa za uvođenje sustava povratnih naknada za recikliranje plastičnih boca na razini EU-a” (ReturnthePlastics) u skladu s Uredbom (EU) 2019/788 Europskog parlamenta i Vijeća
         
            
               (priopćeno pod brojem dokumenta C(2021)5953)
            
         
         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/788 Europskog parlamenta i Vijeća od 17. travnja 2019. o građanskoj inicijativi (1), a posebno njezin članak 6. stavke 2. i 3.,
         budući da:
         
                     (1)
                  
                  
                     Zahtjev za registraciju europske građanske inicijative pod nazivom „Vraćajmo plastiku: građanska inicijativa za uvođenje sustava povratnih naknada za recikliranje plastičnih boca na razini EU-a” (ReturnthePlastics) podnesen je Komisiji 2. srpnja 2021.
                  
               
                     (2)
                  
                  
                     Ciljevi inicijative navedeni su kako slijedi: „1. Uvesti sustav povratnih naknada za recikliranje plastičnih boca na razini EU-a; 2. potaknuti sve države članice EU-a da u supermarketima (trgovačkim lancima) koji prodaju plastične boce uvedu uređaje za prihvat ambalaže radi recikliranja plastičnih boca koje je potrošač kupio i iskoristio; 3. uvesti porez na plastiku za poduzeća koja proizvode plastične boce, kojim će se pokriti troškovi recikliranja i sustava povratnih naknada za plastične boce (prema načelu „onečišćivač plaća”)”.
                  
               
                     (3)
                  
                  
                     U prilogu su navedene dodatne pojedinosti o predmetu, ciljevima i pozadini inicijative. Konkretno, objašnjava se da se inicijativom predlaže donošenje „direktive EU-a o sustavu povratnih naknada kojim bi se potrošačima omogućilo da jednostavno vrate plastične boce u supermarkete u kojima su ih kupili”, uz predloženu povratnu naknadu od 0,15 EUR po boci. Tvrdi se da je takav sustav potreban jer plastične boce, jedan od najčešće korištenih plastičnih proizvoda, nisu obuhvaćene zabranom plastičnih proizvoda za jednokratnu upotrebu. Konačno, u prilogu se navodi da je cilj do konferencije Ujedinjenih naroda o klimatskim promjenama COP26, koja će se održati od 1. do 12. studenoga 2021., uvesti sustav recikliranja plastičnih boca #ReturnthePlastics u pet država članica, a kasnije u cijeloj Uniji.
                  
               
                     (4)
                  
                  
                     U mjeri u kojoj je cilj inicijative očuvanje, zaštita i poboljšanje kvalitete okoliša, zaštita ljudskog zdravlja te razborito i racionalno korištenje prirodnih bogatstava, Komisija na temelju članka 192. stavka 1. Ugovora ima ovlast za podnošenje prijedloga zakonodavnog akta.
                  
               
                     (5)
                  
                  
                     U mjeri u kojoj postoje razlike među nacionalnim propisima koje mogu stvoriti prepreke trgovini i narušiti temeljne slobode, te stoga neposredno utječu na funkcioniranje unutarnjeg tržišta ili značajno narušavaju tržišno natjecanje, Komisija na temelju članka 114. Ugovora ima ovlast za podnošenje prijedloga pravnog akta za usklađivanje odredaba zakona ili drugih propisa u državama članicama čiji je cilj uspostava i funkcioniranje unutarnjeg tržišta.
                  
               
                     (6)
                  
                  
                     Stoga nijedan dio inicijative ne izlazi očito iz okvira ovlasti Komisije da podnese prijedlog pravnog akta Unije radi provedbe Ugovorâ.
                  
               
                     (7)
                  
                  
                     Tim zaključkom ne dovodi se u pitanje procjena ispunjenosti konkretnih činjeničnih i materijalnih uvjeta potrebnih za djelovanje Komisije u ovom slučaju, među ostalim usklađenosti s načelom proporcionalnosti.
                  
               
                     (8)
                  
                  
                     Skupina organizatora dostavila je odgovarajući dokaz da ispunjava zahtjeve utvrđene u članku 5. stavcima 1. i 2. Uredbe (EU) 2019/788 i imenovala je osobe za kontakt u skladu s člankom 5. stavkom 3. prvim podstavkom te uredbe.
                  
               
                     (9)
                  
                  
                     Inicijativa nije očito uvredljiva, neozbiljna ili šikanirajuća i nije očito u suprotnosti s vrijednostima Unije kako su utvrđene u članku 2. Ugovora o Europskoj uniji i pravima utvrđenima Poveljom Europske unije o temeljnim pravima.
                  
               
                     (10)
                  
                  
                     Stoga bi inicijativu pod nazivom „Vraćajmo plastiku: građanska inicijativa za uvođenje sustava povratnih naknada za recikliranje plastičnih boca na razini EU-a” (ReturnthePlastics) trebalo registrirati,
                  
               DONIJELA JE OVU ODLUKU:
         
            Članak 1.
            Registrira se europska građanska inicijativa pod nazivom „Vraćajmo plastiku: građanska inicijativa za uvođenje sustava povratnih naknada za recikliranje plastičnih boca na razini EU-a” (ReturnthePlastics).
         
         
            Članak 2.
            Ova je Odluka upućena skupini organizatora europske građanske inicijative pod nazivom „Vraćajmo plastiku: građanska inicijativa za uvođenje sustava povratnih naknada za recikliranje plastičnih boca na razini EU-a” (ReturnthePlastics), koju u svojstvu osoba za kontakt predstavljaju Anouk STALLAERTS i Marina KONSTANTINIDI.
         
         
            Sastavljeno u Bruxellesu 13. kolovoza 2021.
            
               
                  Za Komisiju
               
               Věra JOUROVÁ
               
                  Potpredsjednica
               
            
         
         
            (1)  SL L 130, 17.5.2019., str. 55.